Peter Chanel

Peter Pierre Chanel (født 12. juli 1803 i Cuet i Frankrike, død 28. april 1841 på Futuna) var en katolsk prest, misjonær og helgen.

Etter at han ble presteviet 1827, var han kapellan i Ambérieu og sogneprest på Crozet. 1831 sluttet han seg til det unge samfunnet Maristene og ble lærer i Belley.

1836 reiste han som misjonær til Stillehavet og virket på Futuna, men oppnådde ingen særlig suksess. Da kongens sønn ville bli døpt, så kongen Niuliki sin autoritet truet og påla sin svigersønn Musumusu å drepe Chanel.

Peter Chanel ble helligkåret 1954, og han er Oseanias skytshelgen.

Hans minnedag er den 28. april.

Referanser

Eksterne lenker 
 Biografi ved Katolsk.no

Franske medlemmer av katolske ordener
Marister
Franske misjonærer
Katolske misjonærer
Misjonærer på Wallis- og Futunaøyene
Franske katolske prester
Franske helgener
Personer fra departementet Ain
Fødsler i 1803
Dødsfall i 1841